Sumt burturkast, ið ikki má brennast, verður tyrvt. Hetta kann vera trýstviðgjørdur viður, gips, bjálving (glas- og steinull), evni við PVC-innihaldi, asbest, eternit og tílíkt. Eisini verður rottangaevja viðgjørd og løgd út á øki, ið eru innrættað til endamálið. Tyrvingarøkið í Húsahaganum tekur fyrst og fremst móti tilfari frá vinnuni. Privatborgarar kunnu lata tilfar til tyrving í bingjurnar hjá Endurnýtsluni.